হুফা বা ঠুসি (পশুর মুখের খাঁচা)

হুফা হলো ছোট আকারের খাঁচার মত একটি বস্তু, যা পশুর মুখে লাগানো হয় যাতে তারা মুখ খুলে কামড়াতে বা খেতে না পারে।

হুফা সাধারণত চামড়া, তার, প্লাস্টিক, বাঁশ, নাইলন ইত্যাদি থেকে তৈরি হয়। কিছু হুফা পুরো মুখ ঢাকে, কিছু আবার ফাঁকা ফাঁকা হয় যাতে পশু শ্বাস নিতে, পানি পান করতে বা কিছু খাবার খেতে পারে। হুফার ধরন ও গঠন তার ব্যবহার অনুযায়ী ভিন্ন হয় — যেমন শুধু কামড় থামাতে বা খাওয়া বন্ধ করতে। হুফার বিভিন্ন  আঞ্চলিক নাম আছে, যেমন: ঠুসি, টুনা, গুমাই ইত্যাদি।

 কুকুরের হুফা 
থাম্ব|কুকুরের হুফা
হুফা কুকুরের কামড়ানো, আবর্জনা খোঁজা বা ক্ষত চাটা বন্ধ করতে ব্যবহার হয়। প্রশিক্ষিত বা অপ্রশিক্ষিত, ছোট বা বড় কুকুরের জন্য হুফা লাগানো হয়। কুকুরের হুফা চামড়া, নাইলন, প্লাস্টিক ইত্যাদি দিয়ে তৈরি হয়। তারের তৈরি খাঁচার মতো হুফা কুকুরের জন্য সবচেয়ে আরামদায়ক, কারণ এতে তারা সহজে খেতে, পান করতে ও হাঁপাতে পারে। কুকুরের হুফা পোষা প্রাণীর দোকানে পাওয়া যায়।

 ঘোড়ার হুফা 
ঘোড়া বা গাধার মুখে কামড়ানো বন্ধ করতে হুফা ব্যবহার করা হয়। "গ্রেজিং বা ঘাসচারণ হুফা" এমনভাবে তৈরি যাতে ঘাস অল্প করে খেতে পারে, যাতে মোটা হয়ে যাওয়া বা পেটের অসুবিধা না হয়।থাম্ব|ঘোড়ার হুফা"গ্রেজিং বা ঘাসচারণ হুফা" ঘোড়ার ঘাস বা অন্য খাবার খাওয়া কমায়, কিন্তু তবুও ঘোড়াটি অন্য ঘোড়ার সঙ্গে মাঠে চলাফেরা করতে পারে।

 গরু ও মহিষের হুফা 
বাংলাদেশ ও ভারতে গরু ও মহিষের হুফা ব্যাপকভাবে প্রচলিত ছিল। ধান মাড়াইয়ের সময় গরু ও মহিষের হুফা ব্যবহার করা হত যাতে তারা ধানের শিষগুলো খেতে না পারে।  মাড়াই-যন্ত্রের প্রচলনের ফলে এটি হ্রাস পেয়েছে। সম্প্রতি ইংল্যান্ডে এমন একটি হুফা তৈরি হচ্ছে, যা গরুর ঢেকুরের সময় বের হওয়া মিথেন গ্যাস ধরে ফেলে এবং সেটাকে পানি ও কার্বন ডাই-অক্সাইডে রূপান্তর করে, পরিবেশ দূষণ কমাতে সাহায্য করে।

তথ্যসূত্র

বিষয়শ্রেণী:পশুর সরঞ্জাম